英國君主

英國君主係英國、英國海外領地同埋英聯邦王國嘅元首、英聯邦嘅最高領袖、亦都係英倫聖公會嘅最高領袖，英國喺君主制之下最大嗰個，男嘅叫國王，女嘅叫女王。英屬香港嗰時叫英皇或者英女皇，主權移交之後都係，2023年開始改叫英王同英女王。現任君主係國王查理斯三世，喺2022年9月8號繼位，2023年5月6號加冕。

英國係行君主立憲制，王室已經有成千年歷史。舊時國王或者女王係國家嘅最高領袖，不過而家君主只係一個形式，實際權力喺國會同內閣。但係君主嘅地位近年都受到質疑，例如議員仍然向英國君主宣誓效忠先可以喺國會做嘢，呢個傳統就喺2001年嗰陣，新芬黨議員就唔肯宣誓效忠，搞到入唔到國會，後來投票通過先畀入，但始終唔可以喺國會入面投票。